text: ”Tí at um vit trúgva tí, at Jesus er deyður og risin upp, tá skal Guð eisini somuleiðis við Jesusi leiða tey fram, sum sovnað eru burtur, saman við honum.”Fyrra bræv Paulusar til Tessalónikumanna, kapittul 4.
text: #000003
text: Páskatónar, uppreisnartónar, eru í komandi prædikutekstunum í kirkjuni. Og tí er ein av spurningunum, sum eisini reisir seg: Hvar eru okkara deyðu? Hesum spurningi møta vit av og á, og hann seta vit eisini okkum sjálvum, tá ið vit hava mist ein av teimum, ið stóð okkum nær. Hvar eru tey deyðu? Við smábarnið siga vit: Omma er uppi hjá Jesusi.Vit vaksnu spyrja: sova tey? Eru tey einastaðni, har tey eru vakin? Er ein millumtilstandur? Hvar er tað staðið? Hvat gera tey har? Latið okkum viðganga, at tað er sera smáfongt, vit fáa at vita í Halgubók um hesi ting. Forvitnið menniskjans verður hesum viðvíkjandi ongantíð nøgt. Tað er bara eitt evarska lítið petti av teppinum, sum verður drigið til viks, tá ið deyðin kemur á gátt. Og latið okkum bara siga, at tað avgerandi er ikki, hvar tey deyðu eru nú, men hvar tey vóru, meðan tey livdu. Tí tað hevur Jesus sagt okkum, at um vit hoyra hann og trúgva honum, ið sendi hann, so eru vit stigin yvir um frá deyðanum til lívið og skulu í allar ævir ikki síggja deyðan. Hetta eiga vit at vera nøgd við.
text: #000004
text: Men tað er menniskjaligt, at vit vilja fáa okkara spurningar svaraðar um tað, ið hoyrir til hinumegin deyða og grøv. Og tá eru tað mong sum halda, at hóast Nýggja Testamenti brúkar orð, ið kunnu benda á, at tey deyðu eru í grøvini, og at tey sova, til hin sæli páskamorgun rennur upp, so er tað á hinari síðuni ein partur, ið peikar tann vegin, at tey deyðu vissuliga eru í einari støðu, har tey kanska kunnu fylgja okkum, og at tey nú virka í ” einari hægri tænastu”. Fóru tey foldum frá saman við hinum upprisna, hevur hann eisini ført tey til eitt stað, har tey í forgarðinum gerast til reiðar til hin stóra dag, har ið hvussu so er møguleikin fyri fráfalli ikki er gjørligur, og alt tað, sum her tyngdi og kúgaði, er burtur.
text: #000005
text: Myndir: Bíggjarmenn hava verið í Viðvík
text: #000011
text: Myndir: Hava verið í Góðmansskorð
text: #000013